Tikkwal amaru igellem-d tigawin n yiwudam ɤef tikkelt, meḥsub macci d ayen kan i ixddem yiwen n uwadem maca sin neɤ ugar, ama d imdukkal neɤ d lğiran neɤ d atmaten, amedya : deg tullist «Nna Geltum » amaru iglem-d tigawin n Sԑid d gma-s Ḥsen, akken i ttqabalen laẓ d lehmum n ddunit, deg tikkest-agi i d-nefren ibeggen-d amek ixeddmen tibḥirt akken ad d-ssissen ayen ara ččen amedya : « mi ara yawwḍen deg tebḥirt- nni i yettwaẓẓan s waṭas n ukbal akked llubya, yiwen ad iruḥ ad d-yerr targa daɤen ad yettseggem umeksar, di leԑḍil win nniḍen ad yebḍu assew abrid deffir gma-s. Akken alma bezgen akk yeberdan n wurti, ḥsan belli wsan rwan yigejturen d yimɤan, ad d-ṭṭfen abrid n uḍrar i tuɤalin i taddartnsen s wulawen icerhen, abrid d win i asen-d-icennun s tderbukt n yiḍarren-nsen » sb 23 .